Mandera

Mandera on kaupunki ja piirikuntakeskus Kenian Manderan piirikunnassa. Kenian koillisosassa sijaitseva rajakaupunki rajoittuu idässä Somaliaan ja pohjoisessa Etiopiaan. Vuoden 2019 väestönlaskennan mukaan kaupungin väkiluku oli &&&&&&&&&0114718.&&&&00114 718 asukasta. Mandera on paitsi piirikuntakeskus, myös alipiirikunnan (Mandera East) hallintokeskus. Manderan kaupunkialueen (municipality) sivuston mukaan pinta-ala on 599,21 km² ja asukasluku on &&&&&&&&&0108272.&&&&00108 272. Kaupunkiasutus jakautuu kolmeen ward-luokan paikallisalueeseen: Mandera township, Neboi ja Khalalio. Pääelinkeinoja ovat maanviljelys, karjan paimennus ja kaupankäynti. Suuri osa Manderan asukkaista on maanviljelijöitä tai paimentolaisia. Kenian ja Etiopian rajajokena virtaava Dauajoki (Daua River) tarjoaa vettä viljelyksille ja tukee laiduntamista. Yli oman tarpeen oleva sato myydään kaupungin ja lähiseutujen toreilla. Sijainti rajakaupunkina, naapurikaupunkien (Somalian Beled Hawa idässä ja Etiopian Suftu pohjoisessa) lähistöllä edistää ihmisten, tavaroiden ja palvelujen liikkuvuutta, mutta aiheuttaa myös turvallisuusriskejä. Manderan rajanylityspaikka Somaliaan suljettiin al-Shabaabin Keniassa tekemien iskujen takia vuonna 2011. Rajanylityspaikka avattiin uudelleen helmikuussa 2026. Kaupungissa toimii pienehkö, maapohjainen Manderan lentoasema (IATA: NDE, ICAO: HKMA). Lähteet